Informatika o mišjem genomu
Informatika mišjeg genoma (MGI) je besplatna mrežna baza podataka i bioinformatički resurs, čiji domaćin je „Jacksomova laboratorija“ (The Jackson Laboratory), a finansiraju je Nacionalni institut za istraživanje ljudskog genoma (National Institute of Human Genome Research) (NHGRI), Nacionalni institut za kancer (National Institute of Cancer) (NCI) i Eunice Kennedy Shriver Nacionalni institut za dječje zdravlje i ljudski razvoj (Eunice Kennedy Shriver National Institute of Child Health and Human Development) (NICHD). MGI pruža pristup podacima o genetici, genomici i biologiji laboratorijskog miša, kako bi se olakšalo proučavanje ljudskog zdravlja i bolesti. Baza podataka integrira više projekata, s dva najveća doprinosa iz baze podataka genoma miša i baze podataka ekspresije mišjih gena (GXD). Od 2018., MGI sadrži nadgledane podatke iz preko 230.000 publikacija. MGI resurs prvi put objavljen je na mreži 1994. i predstavlja zbirku podataka, alata i analiza stvorenih i prilagođenih za upotrebu kod laboratorijskih miševa, koji se široko se koriste kao modelni rganizmi. To je "autoritativni izvor službenih imena za mišje gene, alele i sojeve", koji slijede smjernice uspostavljene prema Međunarodnog komiteta za standardiziranu genetičku nomenklaturu za miša. Historija i fokus laboratorija za istraživanje i proizvodnju u laboratoriji Jackson stvara ogromno znanje i dubinu koju istraživači mogu iskoristiti da bi unaprijedili svoja istraživanja. Posvećena zajednica istraživača miševa širom svijeta takođe poboljšava i doprinosi znanju. Ovo je nezamjenjiv alat za svakog istraživača koji koristi miša kao modelni organizam za istraživanja i za istraživače zainteresirane za gene koji dijele homologiju s genima miša. Na web lokaciji MGI takođe su dostupni različiti resursi za podršku istraživanju miša, uključujući kolekcije životinja i besplatan softver za upravljanje kolonijama.